b'\n_START_ARTICLE_\nRadarski vi\xc5\xa1inomer\n_START_PARAGRAPH_\nRadarski vi\xc5\xa1inomer, (tudi radarski altimeter - RA, radio altimeter (RADALT), reflekcijski altimeter) je vrsta vi\xc5\xa1inomera, ki meri vi\xc5\xa1ino s pomo\xc4\x8djo radijskih valov - natan\xc4\x8dneje meri koliko \xc4\x8dasa potrebuje radijski signal, da se odbije od povr\xc5\xa1ja. Radarski vi\xc5\xa1inomer tako poda vi\xc5\xa1ino zrakoplova nad povr\xc5\xa1jem, za razliko do barometri\xc4\x8dnega, ki poda vi\xc5\xa1ino nad dolo\xc4\x8denim datumom, npr. nivojem morja ali pa vi\xc5\xa1ino letali\xc5\xa1\xc4\x8da. Radarski vi\xc5\xa1inomeri po navadi merijo do vi\xc5\xa1ine 670 metrov (2500 \xc4\x8devljev) nad povr\xc5\xa1jem._NEWLINE_Po navadi delujejo v E in Ka-spektru, kdaj pa tudi v S-pektru. Obstaja ve\xc4\x8d razli\xc4\x8dnih tipov: Pulse-Limited, Frequency-modulated continuous-wave radar in Delay-Doppler (SAR)._NEWLINE_Radarski vi\xc5\xa1inomeri se po navadi uporabljajo tik pred pristankom, ko je letalo na vi\xc5\xa1ini 100-200 metrov nad stezo. Podajo bolj natan\xc4\x8dno vi\xc5\xa1ino kot barometri\xc4\x8dni. Zato so nepogre\xc5\xa1ljivimi pri instrumentalnem pristanku v slabi vidljivosti ali pa pri avtopristanku._NEWLINE_Po navadi jih uporabljajo ve\xc4\x8dja voja\xc5\xa1ka in komercialna letala, redko jih najdemo na \xc5\xa1portnih letalih. Lovec F-111 Aardvark uporablja TFR radar za avtomatsko letenje na nizkih vi\xc5\xa1inah (sledenje terenu).'